# Allanah Starr

Allanah Starr (l'Havana, 10 de juliol de 1984) és una actriu pornogràfica i directora de cinema X cubana, nacionalitzada estatunidenca.
Guanyadora del Premi AVN a l'Artista transsexual de l'Any del 2008, participà en la primera escena trans-trans de la història i és reconeguda com un dels referents de la pornografia transsexual al món, alhora que una de les figures innovadores pel que fa a la indústria pornogràfica entre actors que han transicionat de gènere.

## Biografia

Allanah Starr va néixer a l'illa de Cuba. Va emigrar amb la seva família als Estats Units d'Amèrica. El seu pare no va aconseguir sortir de l'illa, i hi va ser tancat com a pres polític. Es va criar a Miami (Florida) i més tard, el 1999, es va traslladar a la ciutat de Nova York, on va estudiar en una escola d'Art.
Va entrar en la indústria pornogràfica transsexual el 2002, a l'edat de 18 anys, moment el que va iniciar una transició cap al que s'ha descrit com una «ultrafeminització »del seu cos. Una de les seves pel·lícules més famoses és Allanah Starr's Big Boob Adventures, que va protagonitzar i codirigir amb l'actriu transsexual Gia Darling i que es va convertir en la documentada com la primera escena trans-trans de la història dirigida des d'una productora de primer nivell: Gia Darling Entertainment.
El 2008 va guanyar el Premi AVN a l'Artista transsexual de l'any per la fita que va suposar la gravació d'Allanah Starr's Big Boob Adventures, un any després que ja hagués estat també nominada en aquesta categoria durant l'edició anterior.
Altres treballs de la seva filmografia són Absolute Allanah, American Tranny, She-Male Strokers 12, Tooled-Up Shemales i Transsexual Heartbreakers 23. Va decidir retirar-se l'any 2012 després d'aparèixer en fins a 23 pel·lícules.

## Premis i nominacions

| Any | Cerimònia | Resultat | Premi | Treball |
| 2007 | Premis AVN | Nominada | Artista transsexual de l'any | |
| 2007 | Premis AVN | Nominada | Millor escena escandalosa de sexe | Allanah Starr's Big Boob Adventures |
| 2008 | Premis AVN | Guanyadora | Artista transsexual de l'any | |
| 2010 | Premis XBIZ | Nominada | Artista transsexual de l'any | |

## Referències

* 1 2 3 Smith, Attwood i McNair, 2017.
* ↑ Padva i Buchweitz, 2014.
* ↑ Goldberg i Beemyn, 2021.
* 1 2 Hope Ditmore, 2006, p. 503.
* ↑ Steinbock, Eliza «Pornography» (en anglès). TSQ: Transgender Studies Quarterly, 1, 1-2, 01-05-2014, pàg. 156–158. DOI: 10.1215/23289252-2399893. ISSN: 2328-9252.
* ↑ Stanic, Emilija. Mind the gap: Buck Angel and the implications of transgender male in/visibility (tesi) (en anglès). Boca Raton: Florida Atlantic University, 2014, p. 5.
* ↑ «Allanah Starr's Big Boob Adventures» (en anglès). Adult Film Database.
* ↑ «Historial Premis AVN 2008». AVN. Arxivat de l'original el 2013-12-03. [Consulta: 3 abril 2020].
* ↑ «Nominats en els Premis AVN 2007». AVN. Arxivat de l'original el 2007-04-23. [Consulta: 3 abril 2020].
* ↑ «Absolute Allanah». Adult Film Database.
* ↑ «American Tranny». Adult Film Database.
* ↑ «She-Male Strokers 12». Adult Film Database.
* ↑ «Tooled-Up Shemales». Adult Film Database.
* ↑ «Transsexual Heartbreakers 23». Adult Film Database.

## Bibliografia

* Goldberg, Abbie E.; Beemyn, Genny. The SAGE encyclopedia of trans studies (en anglès). SAGE, 2021.
* Hope Ditmore, Melissa. Encyclopedia of prostitution and sex work, vol. 2 (en anglès). Westport: Greenwood Press, 2006. ISBN 978-0-313-08387-7.
* Padva, Gilat; Buchweitz, Nurit. Sensational pleasures in cinema, literature and visual culture : the phallic eye (en anglès). Basingstoke: Palgrave Macmillan, 2014. ISBN 978-1-137-36363-3.
* Smith, Clarissa; Attwood, Feona; McNair, Brian. The Routledge companion to media, sex and sexuality (en anglès). Abingdon: Routledge, 2018. ISBN 1-351-68556-2.